Guillelmus, Dei gratia humilis Sancti Benedicti Floriacensis abbas, notum esse volumus universis presentibus et futuris quod Jodoinus, filius Frederici, in nostram presentia constitutus, rouagium quod in quibusdam vineis quas monachi de Curia Dei de illo tenent clamabat, ipse et uxor ejus pro remedio anime sue, eisdem fratribus dederunt et concesserunt. Quod ut ratum et cognitum posteris haberetur, ad preces partis utriusque literis hoc commendavimus et sigilli nostri impressione roboravimus. Actum est hoc anno ab incarnatione Domini M° CC° III°.